Diari Oficial de la Generalitat Valenciana


Sumari del DOGV 3645, del 15-12-1999 (1999/10626)

Informació pública de la proposta de programa d'actuació integrada nova àrea Ciutat Jardí/Puig de Santa Maria.
--------------------------------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10962


Organisme emissor
:   Golf Puig de Santa Maria, SL

Tipus de document
:   Anunci

Informació pública de la proposta de programa d'actuació integrada nova àrea Ciutat Jardí/Puig de Santa Maria. [1999/X10416]
  
La mercantil Golf Puig de Santa María, SL, ha formulat una proposta de programa d'actuació integrada (alternativa tècnica), l'àmbit d'actuació de la qual comprèn el desenvolupament d'una àrea compresa: al nord, pel carrer dels Almenars (Ciutat Jardí); al sud, per la futura ronda perimetral; a l'est, restaurant Hort de Santa Maria (declaració d'interès comunitari) i camí del Puig de Cebolla; i a l'oest, vies fèrries (delimitada en la documentació i plànols que s'adjunten, i dividida en tres unitats d'execució), del terme municipal de Puig, amb una superfície de 323.658 m2, denominada actuació Golf Residencial Puig.
  
S'hi acompanya:
  
Document d'actuació
  
Pla parcial de millora (modificació de Pla General)
  
Expedient d'homologació
  
Estudi d'avaluació d'impacte ambiental
  
Projecte d'urbanització
  
Estudi de seguretat i salut, enllumenat públic, instal·lació de mitja tensió, instal·lació de baixa tensió, i centres de transformació.
  
L'actuació es compon de tres programes d'actuació integrada simultanis, i cada un d'ells correspon a cada una de les tres unitats d'execució, en les quals es divideix el pla parcial. Per tant, i tot servint-se d'una mateixa informació pública, i tramitació, podran presentar-se tres proposicions juridicoeconòmiques distintes, una per cada programa, i ser adjudicats aquests a distints urbanitzadors.
  
Respecte a la unitat d'execució número 1(166.645 m2) , el proponent té el suport de més del 50% de la propietat, i es constitueix agrupació d'interès urbanístic, en suport de la seua proposta, i se sol·licita per a aquesta el règim d'adjudicació preferent (art. 50.2.B de la LRAU). Qualsevol titular de terrenys podrà adherir-s'hi.
  
Per a la seua informació pública i aprovació conjunta amb el Programa, i tot això a l'empara dels articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (dipòsit de còpia de l'alternativa a l'Ajuntament, i acta notarial amb remissió d'avís a titulars, periòdic i DOGV).
  
A tenor de l'article 48.1.C), en relació amb l'article 46.3 de la citada llei, se sotmet la proposta de programa i d'altres instruments de planejament indicats a informació pública, per termini d'un mes, comptador a partir de l'endemà de la publicació d'aquest anunci en el Diari Oficial de la Generalitat Valenciana. La documentació esmentada es troba dipositada a la Notaria del senyor Juan Robles Santos, sítia a Puig (Orde de la Mercè, 13).
  
Qualsevol persona interessada podrà comparèixer a la citada Notaria, i sol·licitar que se li exhibesca l'acta de protocol·lització de la documentació que integra la proposta de programa i el projecte de pla parcial que l'acompanya, així com obtenir-ne una còpia. També podrà personar-se a l'Ajuntament de Puig (Urbanisme) per a examinar-hi l'exemplar dipositat i formular, si fa el cas, al·legacions, alternatives tècniques o proposicions juridicoeconòmiques. I en ambdós casos (Notaria i Ajuntament) dins del termini indicat en el paràgraf anterior (un mes a partir de la publicació d'aquest anunci en el DOGV).
  
Alhora, durant el període de cinc dies, comptadors a partir del venciment del termini anterior podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa; a no ser que durant els deu primers dies d'informació pública alguna persona es comprometera de presentar una alternativa tècnica substancialment distinta a l'inicial i en prestara caució, en la quantia que es determine. En aqueix cas procedirà la pròrroga de vint dies addicionals de l'article 46.4 de la LRAU, cosa que es farà constar a l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la LRAU s'ha procedit amb anterioritat a aquest anunci, a l'enviament de l'avís amb el seu contingut, a la totalitat de titulars cadastrals afectats.
  
S'hi preveu la possibilitat de supòsits regulats en l'article 59.4 de la Llei de 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i perquè servesca de notificació, s'uneix tot seguit relació de la totalitat de titulars cadastrals, adreça fiscal i superfície(m2), i s'ha exposat tot prèviament al tauler d'edictes de l'Ajuntament i publicat en el Butlletí Oficial de la Província; als efectes pertinents.